สอบถามคุณค่ะ ประมาณสองเดือนได้ รุ้สึกว่าเล็บมือนิ้วโป้งข้างขวามีรอยขีดยาวสีดำตั้งแต่โคนเล็บ ความกว้างรอยประมาณ 2 มม. จะมีอันตรายหรือไม่คะ ต้องรักษาอย่างไรคะ อ่านดูในพันธ์ทิพย์หลายท่านมาตอบยังกำกวมอยุ่ค่ะ
ไปอ่านเจอบทความนี้ด้วยค่ะ รบกวนคุณให้ความกระจ่างอีกสักหน่อยค่ะ Melanonychia: ความผิดปกติสีของเล็บน้ำตาล-ดำ Melanonychia คือเล็บที่มีลักษณะเป็นสีน้ำตาลหรือสีดำ โดยทั่วไปจะมีลักษณะเป็นเส้นในแนวยาว เรียกว่า longitudinal (LM) melanonychia หรือ melanonychia striata สาเหตุที่สำคัญที่สุดคือ subungual melanoma ซึ่งอาจจะมีสาเหตุอื่นๆ อีกหลายอย่าง ได้แก่ ลักษณะที่เกิดจากสรีรวิทยาตามปกติ (physiologic longitudinal melanonychia), ความผิดปกติของโรคในระบบต่างๆ, จากการบาดเจ็บ, กาอักเสบ, เกิดจากเชื้อรา, ยา, และการเพิ่มการเพิ่มจำนวนของเซลชนิดที่ไม่ใช่เนื้องอกร้าย (benign melanocytic hyperplasias) Melanonychia ส่วนใหญ่มักจะเกิดขึ้นเนื่องจากการผลิตเมลานินที่เพิ่มขึ้นโดยเมลาโนไซต์ (melanocytes) ในผู้ใหญ่ที่มีสุขภาพดีจะมีประมาณ 200 เมลาโนไซต์ต่อตารางเซนติเมตรในเนื้อเยื่อใต้โคนเล็บ (nail matrix) ซึ่งส่วนใหญ่ยังคงสงบอยู่แต่เมื่อถูกกระตุ้น เมลาโนโซมจะเต็มไปด้วยเมลานินและจะถูกย้ายไปที่เนื้อเยื่อใต้โคนเล็บต่างๆ โดยจะไปที่ส่วนปลายกลายเป็นเซลที่แผ่นเล็บ (nail plate onychocytes) ทำให้เห็นเป็นเส้นหรือลายของสีในแผ่นเล็บ เท่าที่ค้นดูเหมือนจะยังไม่มีชื่อที่เป็นภาษาไทยของโรคนี้โดยตรง หรือถ้าท่านผู้อ่านท่านใดทราบก็ช่วยบอกด้วยก็ได้ครับ ส่วนการรักษาจะพิจารณาการรักษาตามสาเหตุ หรือยาที่ทำให้เกิดครับ